EkBass/fiwiki-20250220-pages-articles huggingface dataset:
Karl-Liebknecht-Haus

thumb|260px Karl-Liebknecht-Haus on Berliinin keskustassa Rosa-Luxemburg- Platzin ja Volksbühnen vieressä sijaitseva rakennus, jossa nykyään toimii Die Linke -vasemmistopuolueen puoluetoimisto. Rakennus on nimetty Karl Liebknechtin mukaan. Talo rakennettiin alkujaan vuonna 1912 uuden aukion reunalle tehdas- ja toimistorakennukseksi ovenpidikkeitä valmistaneelle tehtaalle. Vuosina 1926–1933 rakennuksessa toimi Saksan kommunistisen puolueen (KPD) päämaja, jolloin talo sai myös ensimmäisen kerran nykyisen nimensä. Siellä toimivat myös monet kommunistiseen puolueeseen sidoksissa olleet järjestöt, kuten nuorisoliitto KJVD ja taistelujärjestö Roter Frontkämpferbund, sekä Die Rote Fahne -lehden toimitus. Poliisi ja SA-joukot miehittivät rakennuksen 23. helmikuuta 1933 ja puoluetoimisto suljettiin viikkoa myöhemmin. Rakennus toimi sen jälkeen jonkin aikaa pidätyskeskuksena ja se nimettiin Horst-Wessel-Hausiksi. Talossa toimi vuodesta 1935 Preussin osavaltion valtiovarainministeriö ja vuodesta 1937 SA:n Berliinin–Brandenburgin osasto.Die Geschichte des Karl-Liebknecht-Hauses Die Linke. Viitattu 12.8.2014. Toisen maailmansodan jälkeen talo palautettiin kommunisteille ja uusi Saksan sosialistinen yhtenäisyyspuolue (SED) ryhtyi kunnostamaan sodassa vaurioitunutta rakennusta päämajakseen. Karl-Liebknecht- Haus sai näin nykyisen ulkonäkönsä 1940-luvun lopussa. 1950-luvulta alkaen rakennusta käytti pääasiassa SED:n alainen Marxismi-Leninismin instituutti. Toukokuusta 1990 alkaen talossa on toiminut ensin Demokraattisen sosialismin puolueen (PDS) ja sitten Die Linken puoluetoimisto. Rakennus suojeltiin vuonna 1977. ==Lähteet== ==Aiheesta muualla== Luokka:Berliinin rakennukset ja rakennelmat
Cities in Motion 2

Cities in Motion 2 on suomalaisen Colossal Orderin kehittämä ja Paradox Interactiven vuonna julkaisema strategiapeli. Edeltäjänsä tavoin pelaajan tehtävänä on rakentaa toimiva joukkoliikenneratkaisu pelattavana oleviin suurkaupunkeihin. Jatko-osaan on lisätty uusia ominaisuuksia kuten vuorokausirytmi, ruuhkat, aikataulujen luonti, dynaamiset kaupungit ja moninpeli. Monipelitilassa pelaaja voi kilpailla muita pelaajia vastaan tai rakentaa toimivaa joukkoliikennettä yhdessä muiden pelaajien kanssa. ==Vastaanotto== Cities in Motion 2 on saanut vaihtelevia arvioita. Monet kriitikot ovat arvostelleet pelin käyttöliittymää ja korkeaa oppimiskäyrää. IGN antoi pelille arvostelussa pisteet 7.5/10. == Lähteet == == Aiheesta muualla == * Luokka:Vuoden 2013 videopelit Luokka:Colossal Order Luokka:Suomessa kehitetyt videopelit Luokka:Strategiapelit Luokka:Kuljetussimulaatiopelit
Tajarhi

Tajarhi () on keidaspaikkakunta Libyan Murzuqin piirikunnassa. Se sijaitsee Murzuqin hiekkameren itäpuolella maanteitse 330 kilometriä Murzuqista etelään. Asukkaita on 1 500 henkeä (vuonna 2006). Tajarhi on Fezzanin eteläisin asutuskeskus. Sen kautta kulki aikaisemmin Kanem-Bornuun suuntautunut karavaanireitti. Seudun asukkaat ovat kanureihin sekoittuneita tubuja. Lähistöllä sijaitsee Al Wighin lentokenttä. ==Lähteet== Luokka:Libyan kaupungit
Rosa-Luxemburg-Platz

thumb|260px|Rosa-Luxemburg-Platz, taustalla Volksbühne. Rosa-Luxemburg-Platz on aukio Berliinin Mitten kaupunginosassa. Aukiota hallitsee Volksbühne- teatteri. Sen ympärillä ovat myös vasemmiston päämaja Karl-Liebknecht-Haus ja kuuluisa Kino Babylon -elokuvateatteri. Aukio rakennettiin vuosina 1905–1907 entisen ”latokorttelin” (Scheunenviertel) paikalle.Babelsberger Patz Lexikon von A-Z zur Berlingeschichte und Gegenwart. Viitattu 12.8.2014. Paikka oli saanut nimensä 1600-luvun lopulla siitä, että siellä oli ollut heinälatoja, joissa oli säilytetty rehua läheisen karjatorin (nykyinen Alexanderplatz) eläimiä varten.Marjaliisa Hentilä ja Seppo Hentilä: Berliiniin: retkiä lähihistoriaan, s. 95. 2., uudistettu painos. Kirjapaja, Helsinki 2011. Aukion nimi oli vuosina 1907–1910 Babelsberger Platz Potsdamissa sijaitsevan Babelsbergin linnan mukaan, sitten 1910–1933 Bülowplatz, 1933–1945 Horst- Wessel-Platz, 1945–1947 Liebknechtplatz ja 1947–1969 Luxemburgplatz, minkä jälkeen se sai nykyisen nimensä. Nimi viittaa vallankumousjohtaja Rosa Luxemburgiin.Rosa-Luxemburg-Patz Lexikon von A-Z zur Berlingeschichte und Gegenwart. Viitattu 12.8.2014. Aukiolla tapahtui vuonna 1931 kuuluisa kahden poliisin, Paul Anlaufin ja Franz Lenkin murha, jonka suorittajina oli joukko kommunisteja. Murhatuille poliiseille pystytettiin 1934 muistopatsas, joka kuitenkin tuhoutui toisen maailmansodan aikana. Vuonna 1950 Erich Mielke, yksi murhaan osallistuneista, määräsi sen hävitettäväksi lopullisesti. Vuonna 2006 aukiota sivuavien katujen ja jalkakäytävien kiveyksiin upotettiin 60 kapeaa ja pitkää messinkilaattaa, joihin on kaiverrettu Rosa Luxemburgin ajatuksia.Hentilä & Hentilä 2011, s. 99. ==Lähteet== ==Aiheesta muualla== Luokka:Berliinin aukiot
Grunewaldturm

thumb Grunewaldturm on näkötorni Berliinin kaupungin alueella sijaitsevassa Grunewaldin metsässä Grunewaldin kaupunginosassa. Torni sijaitsee Karlsberg- kukkulan rinteessä, Haveljoen rannalla. Tornin korkeus on 55 metriä. Näköalatasanne sijaitsee 36 metrin korkeudessa tornin juurelta ja 86 metriä Havelin pinnan yläpuolella. Hyvällä säällä tornista voi nähdä Potsdamiin saakka.Grunewaldturm Berlin.de (Internet Archive). Viitattu 12.8.2014. Punatiilinen torni on rakennettu vuosina 1897–1898, ja sen suunnitteli arkkitehti Franz Schwechten.Kaiser-Wilhelm-Turm Denkmale in Berlin: Denkmaldatenbank. Viitattu 12.8.2014. Tornin rakennutti Teltowin kaupunki Saksan keisari Vilhelm I:n syntymän 100-vuotisjuhlan kunniaksi. Valmis rakennus vihittiin 9. kesäkuuta 1899. Torni tunnettiin alkujaan nimellä Kaiser-Wilhelm-Turm, ja sen aulassa on edelleen Vilhelm I:n patsas. Tornin sijoittaminen joen rannalle muistuttaa Reinin rannalla sijaitsevaa Niederwalddenkmalia. Tornin kyljessä lukee: ”Koenig Wilhelm I zum Gedaechtniss” (”Kuningas Vilhelm I:n muistoksi”). Tornin juurella toimii nykyään ravintola. ==Lähteet== ==Aiheesta muualla== Luokka:Berliinin rakennukset ja rakennelmat Luokka:Näkötornit Luokka:Saksan tornit
Henrik (Preussin prinssi, 1726–1802)

Henrik (Friedrich Heinrich Ludwig; 18. tammikuuta 1726 Berliini – 3. elokuuta 1802 Rheinsberg)Claudia Sommer: Prinz Friedrich Heinrich Ludwig von Preussen Preussen.de. Viitattu 12.8.2014. oli Preussin prinssi ja kenraali Preussin armeijassa. Hän oli kuningas Fredrik Suuren nuorempi veli. Henrik oli kuningas Fredrik Vilhelm I:n kolmastoista lapsi.Nordisk familjebok (1909), s. 449 Runeberg.org. Viitattu 12.8.2014. Hänen äitinsä oli kuningatar Sophia Dorothea.Chester Verne Easum: Heinrich, Prinz von Preußen Neue Deutsche Biographie (1969), Deutsche Biographie. Viitattu 14.10.2023. Henrik osallistui ensimmäiseen (1740–1742) ja toiseen (1744–1745) Sleesian sotaan. Seitsenvuotisessa sodassa (1756–1763) hän komensi vuodesta 1758 alkaen menestyksekkäästi yhtä Itävaltaa vastaan sotineista preussilaisista armeijoista. Hänen Freibergin taistelussa vuonna 1762 saavuttamansa voitto joudutti Hubertusburgin rauhan solmimista. Fredrik Suuri totesi myöhemmin Henrikin olleen ainut Preussin kenraaleista, joka ei tehnyt sodan aikana yhtäkään virhettä. Myöhemmin kuningas uskoi veljelleen erilaisia diplomaattisia tehtäviä. Henrik muun muassa neuvotteli Pietarissa Puolan ensimmäisestä jaosta. Baijerin perimyssodan aikana vuonna 1778 hän johti 80 000 miehen vahvuisen armeijan hyökkäystä Böömiin, mutta joutui pian perääntymään muonavarojen huvettua. Fredrik Suuren viimeisinä elinvuosina Henrik vieraili tämän edustajana Pariisissa, jossa hän yritti huonolla menestyksellä heikentää Ranskan ja Itävallan välistä liittoa. Henrik jäi syrjään Preussin politiikasta veljensä kuoltua vuonna 1786. Henrik yritti huonolla menestyksellä saada itselleen omaa valtakuntaa. Hänen toiveensa Puolan kruunusta kaatui Fredrik-veljen vastustukseen. Katariina Suuren Henrikille lupaama Moldavian ja Valakian kuningaskunta sekä ehdotus hänen kruunaamisestaan Yhdysvaltain kuninkaaksi eivät myöskään toteutuneet. Henrikin puoliso oli vuodesta 1752 Wilhelmine von Hessen-Kassel. Kyseessä oli kulissiavioliitto, sillä Henrik oli homoseksuaali.Marjaliisa Hentilä ja Seppo Hentilä: Berliiniin: retkiä lähihistoriaan, s. 63–65. 2., uudistettu painos. Kirjapaja, Helsinki 2011. Henrik vietti suuren osan elämästään vetäytyneenä Rheinsbergin linnaan, joka oli hänen asuntonaan vuodesta 1744. Hänet on haudattu linnan puistossa olevaan pyramidinmuotoiseen mausoleumiin. Nykyinen Humboldt-yliopiston päärakennus Berliinissä rakennettiin alkujaan Henrikin yksityispalatsiksi. ==Lähteet== ==Aiheesta muualla== Luokka:Hohenzollernin hallitsijasuku Luokka:Preussilaiset kenraalit Luokka:Prinssit Luokka:Vuonna 1726 syntyneet Luokka:Vuonna 1802 kuolleet
Henrik (Preussin prinssi)

Henrik (Heinrich) -nimisiä Preussin prinssejä ovat olleet ainakin seuraavat: *Henrik (1726–1802), kuningas Fredrik Suuren veli ja kenraali *Henrik (1747–1767), kuningas Fredrik Suuren veljenpoika ja kenraalimajuri *Henrik (1781–1846), kuningas Fredrik Vilhelm III:n veli ja jalkaväenkenraali *Henrik (1862–1929), keisari Vilhelm II:n veli ja suuramiraali *Henrik (1900–1904), viimeksi mainitun hemofiliaa sairastanut poika
Keski-Kreikka (maantieteellinen alue)

Keski-Kreikka (; aiemmin Χέρσος Ἑλλάς, Chérsos Ellás) on yksi Kreikan historiallis-maantieteellisistä alueista. Se ei ole nykyisin hallinnollinen alue eikä se vastaa alaltaan nykyistä hallinnollista Keski-Kreikan aluetta. Keski-Kreikka sijaitsee nimensä mukaisesti Manner-Kreikan keskiosissa ja ulottuu Manner-Kreikan poikki, lännestä Joonianmereltä itään Egeanmerelle. Sen eteläpuolella, Korintinlahden ja Korintin kannaksen takana on Peloponnesos, ja pohjoispuolella sijaitsevat Epeiros ja Thessalia. == Hallinnollinen jako == Keski-Kreikka on jaettu hallinnollisesti kolmen alueen eli periferian kesken ja edelleen neljääntoista alueyksikköön. Alueet ovat: * Attikan alue * Keski- Kreikan alue * Länsi-Kreikan alue (Manner-Kreikassa sijaitseva osa) Luokka:Kreikan maantieteelliset alueet
Länsi-Traakia

Länsi-Traakia () tai pelkkä Traakia (Θράκη, Thráki) on yksi Kreikan historiallis-maantieteellisistä alueista. Sillä viitataan kreikkalaiseen Traakiaan eli historiallisen Traakian Kreikalle kuuluvaan osaan, siinä missä Turkille kuuluvaa osaa kutsutaan Itä-Traakiaksi. Länsi-Traakia sijaitsee Kreikan koillisosassa kreikkalaisen Makedonian ja Itä-Traakian välissä. Se kuuluu hallinnollisesti Itä-Makedonian ja Traakian alueeseen, jonka Länsi- Traakiaan kuuluva osa jakautuu edelleen kolmeen alueyksikköön, Xánthin, Rodópin ja Évroksen alueyksiköihin. Luokka:Kreikan maantieteelliset alueet
Lucy (elokuva)

Lucy on ranskalainen toimintaelokuva, jonka on ohjannut Luc Besson sekä tuottanut EuropaCorp. Se julkaistiin 25. heinäkuuta 2014. Elokuva kuvattiin Taipeissa, Pariisissa sekä Cité du Cinémassa. Elokuvan pääosassa ovat Scarlett Johansson ja Morgan Freeman. == Tarina == Elokuva kertoo yhdysvaltalaisesta opiskelijasta Lucystä Taipeissa (Scarlett Johansson), joka joutuessaan vasten tahtoaan salaperäisen salkun kuriiriksi, kidnapataan loistohotellin aulassa ja pakotetaan Mr. Jangin huumekuriiksi kuljettamaan synteettistä hormoonia, josta käytetään kemiallista lyhennettä CPH4. Paketti ommellaan Lucyn mahan sisälle ja kuljetuksen aikana siitä pääsee CPH4:ää hänen verenkiertoonsa. CPH4:n avulla Lucystä tulee yli-inhimillisiä voimia omistava taistelija, joka pystyy käyttämään aivojensa koko kapasitettia täydellisesti. Uusien voimiensa ansiosta Lucy muuttuu armottomaksi soturiksi, joka aikoo maksaa takaisin vangitsijoilleen. Hän saa korvaamatonta apua professori Normanilta, ihmismielen johtavalta tutkijalta, ja ranskalaiselta poliisikapteeni Pierre Del Riolta. == Näyttelijät == Lähde: Elokuvasta tuli myyntimenestys, joka saavutti julkaisuviikon aikana 100 miljoonan Yhdysvaltain dollarin myyntituoton. Tuotantobudjetti oli vastaavasti 40 miljoonaa dollaria. == Lähteet == == Aiheesta muualla == * * * Luokka:Vuoden 2014 ranskalaiset elokuvat Luokka:Universal Picturesin elokuvat
Yleisöpuhelin

Yleisöpuhelin on tyypillisesti kolikoilla toimiva julkinen puhelinYleisöpuhelin, joka on usein sijoitettu puhelinkioskiin. Puhelut maksetaan ennakkomaksulla lisäämällä rahaa (yleensä kolikoita) tai laskuttamalla luottokortilla, pankkikortilla tai puhelukortilla. Laitteen käyttöaikaa voidaan rajoittaa perimällä maksua ylimääräisinä yksilöinä, minuutteina tai veloittamalla puhelun aikana käytettävästä luotto-, pankki-, puhelin- tai prepaidkortista vaadittava rahasumma. Historian ensimmäisen yleisöpuhelimen perusti William Gray vuonna 1889. Matkapuhelinten yleistyttyä yleisöpuhelimien määrä on vähentynyt. ==Lähteet== == Aiheesta muualla == Luokka:Puhelintekniikka
CCTV-3

CCTV-3 on kiinalaisen CCTV:n julkinen televisiokanava. Kanavan ohjelmat keskittyvät tanssiin ja musiikkiin. ==Juontajat== *Li Yong *Zhou Yu *Bi Fujian *Dong Qing *Li Sisi ==Ohjelmisto== *Sing My Song *Dance World *Art Life *Xingguang Dadao *Super 6+1 ==Aiheesta muualla== *Virallinen sivusto Luokka:Kiinalaiset televisiokanavat Luokka:Vuonna 1986 perustetut televisiokanavat Luokka:CCTV
Cristina Rus

Cristina Rus (s. 21. kesäkuuta 1981) on romanialainen dancemusiikkilaulaja, tanssija sekä malli Cluj Napocasta, joka tunnetaan parhaiten duetosta Andreea Banican kanssa ryhmässä nimeltään Blondy. Hänet tunnetaan myös nykyisestä soolourastaan. Hän on päässyt kahdesti Romanian MTV-musiikkilistalla viiden parhaan joukkoon singleillä Viata mea ('My Life') ja I Don't See Ya. ==Lähteet== Luokka:Romanialaiset laulajat Luokka:Vuonna 1981 syntyneet Luokka:Elävät henkilöt
Kreikan yliprefektuurit

Kreikan yliprefektuurit (; yksikössä υπερνομαρχία, ypernomarchía; virallisesti νομαρχιακές αυτοδιοικήσεις, nomarchiakés aftodioikíseis; yksikössä νομαρχιακή αυτοδιοικήση, nomarchiakí aftodioikísi) olivat Kreikan hallinnollisia alueita, jotka yhdistivät eräitä maan prefektuureista ylemmän tason hallintoyksiköiksi. Hallinnollisten alueiden hierarkiassa yliprefektuurit sijoittuivat näin alueiden eli periferioiden ja prefektuurien väliin. Yliprefektuurit lakkautettiin prefektuurien tavoin vuonna 2011 Kallikrates-suunnitelmana tunnetun aluehallintouudistuksen myötä ja niiden tehtävät siirtyivät tuolloin perustetuille alueyksiköille. Yliprefektuurit olivat: Yliprefektuuri Prefektuurit Ateenan-Pireuksen yliprefektuuri (Υπερνομαρχία Αθηνών-Πειραιώς tai Νομαρχιακή Αυτοδιοίκηση Αθηνών-Πειραιώς) Ateenan prefektuuri Pireuksen prefektuuri Dráman-Kaválan-Xánthin yliprefektuuri (Υπερνομαρχία Δράμας-Καβάλας-Ξάνθης tai Νομαρχιακή Αυτοδιοίκηση Δράμας- Καβάλας-Ξάνθης) Dráman prefektuuri Kaválan prefektuuri Xánthin prefektuuri Rodópin-Évroksen yliprefektuuri (Υπερνομαρχία Ροδόπης–Έβρου tai Νοµαρχιακής Αυτοδιοίκησης Ροδόπης-Έβρου) Rodópin prefektuuri Évroksen prefektuuri == Lähteet == *
Tú y Yo

Tú y Yo on ranskalaisten dancelaulaja Lylloon sekä R&B-laulaja; Matt Houstonin kappale. Sen julkaisi Lyprod Records Lylloon viidentenä ja Houstonin yhdeksäntenä singlenä sekä yhteisenä EP:nä 12. marraskuuta 2012. Kappaleeseen liittyvä virallinen musiikkivideo julkaistiin 1. joulukuuta 2012. Kappale onnistui pääsemään listoille Belgiassa ja Ranskassa. ==Kappalelista== EP # Tú y Yo (French Radio Edit) - 3:04 # Tú y Yo (Versión originale) - 3:04 # Tú y Yo (French Extended Club) - 4:46 # Tú y Yo (Extended Club Original) - 4:45 ==Listasijoitukset== Lista Paras sijoitus Belgia (Ultratop 50 Vallonia) 2 Ranska (SNEP) 29 ==Lähteet== Luokka:Vuoden 2012 kappaleet Luokka:Lylloon kappaleet
Non Non Non

Non Non Non on saksalaisartisti Lolita Jolien kappale. Sen julkaisi Planet Punk Music artistin uran kolmantena singlenä 29. kesäkuuta 2012. Kappaleen ovat säveltäneet Shaun Bates, Tommi Forsström, Julia Karlsson sekä Milos Rosas. Kappaleeseen liittyvä musiikkivideo julkaistiin 5. heinäkuuta 2012. Kappale ei päässyt lainkaan listoille. ==Kappalelista== Radio edit # Non non non (Radio Edit) - 2:39 Remixes # Non Non Non (Radio Mix) - 2:39 # Non Non Non - 4:22 # Non Non Non (Rob & Chris Remix Edit) - 3:17 # Non Non Non (Rob & Chris Remix) - 5:00 # Non Non Non (Rene Rodriguez Remix Edit) - 2:44 # Non Non Non (Rene Rodriguez Remix) - 4:39 # Non Non Non (Gordon & Doyle Remix Edit) - 3:52 # Non Non Non (Gordon & Doyle Remix) - 5:52 # Non Non Non (The Real Bootybabes Classic Remix Edit) - 2:58 # Non Non Non (The Real Bootybabes Classic Remix) - 4:36 ==Lähteet== Luokka:Vuoden 2012 kappaleet Luokka:Lolita Jolien kappaleet
Ghost (kappale)

Ghost on englantilaisen laulaja-lauluntekijän Ella Hendersonin esikoissingle, joka julkaistiin 8. kesäkuuta 2014. Kappaleen kirjoittivat Henderson, Kenan Williams sekä OneRepublic-yhtyeestä tutut Ryan Tedder ja Noel Zancanella. Hendersonin debyyttialbumi, Chapter One julkaistaan syksyllä 2014. Kappale äänitettiin Tedderin omalla studiolla Denverissä tammikuussa 2014, Hendersonin 18-vuotissyntymäpäivänä. Single sai ensisoittonsa radiossa 10. toukokuuta, Capital FM-kanavalla. Julkaisuviikollaan kappale pääsi singlelistan kärkeen Irlannissa ja Isossa-Britanniassa. Kymmenen parhaan joukkoon se pääsi Australiassa, Belgiassa, Unkarissa ja Uudessa-Seelannissa. ==Kappaleet== == Lähteet == == Aiheesta muualla == *Kappaleen virallinen musiikkivideo Youtubessa Luokka:Vuoden 2014 kappaleet Luokka:Ella Hendersonin kappaleet
Mökkitie

Mökkitie on suomalaisartisti Arttu Wiskarin kappale hänen nimeään kantavalta debyyttialbumilta. Sen julkaisi Warner Music Finland albumin ensimmäisenä singlenä kesäkuussa 2010. Sanoituksiltaan kappale pohjautuu Evitskogissa sijaitsevaan kuvitteelliseen mökkitiehen. Wiskari lisäsi vielä todellisen mökkitien olevan Korppoossa, mutta ei lisännyt sitä kappaleeseen sanoituksien yhteensopimattomuuden takia. Kappaleeseen liittyvä virallinen musiikkivideo julkaistiin 7. heinäkuuta 2010. Kappale oli kaupallisesti kohtalainen menestys sijoittuen parhaimmillaan singlelistan 12.- ja latauslistan 10. sijalle. ==Kappalelista== Digitaalinen lataus # Mökkitie (Radio Edit) - 3:00 ==Listasijoitukset== Lista Paras sijoitus Suomen virallinen singlelista 12 Suomen virallinen latauslista 10 Radiolista - ==Lähteet== Luokka:Vuoden 2010 kappaleet Luokka:Arttu Wiskarin kappaleet
Aikakoneen diskografia

Tämä on artikkeli suomalaisen popyhtye Aikakoneen diskografia. Listasijoitukset albumeissa viittaavat Suomen viralliseen albumilistaan. Singleissä Suomen viralliseen singlelistaan sekä radiosoittoa mittaavaan radiolistaan ja vuosina 1992–2007 Rumba-lehdessä julkaistuun levymyynnin ja radiosoiton yhdeksi hittilistaksi yhdistäneeseen Top 50 Hitit-listaan (Rumba Top 50). == Albumit == Nimi Julkaisutiedot Lista Myynti Albumilista Tähtikaaren taa *Julkaistu: 4. syyskuuta 1995 *Levy-yhtiö: BMG Finland *Formaatti: CD / C-kasetti / digitaalinen lataus #1 134 900+ (Multiplatinaa) Toiseen maailmaan *Julkaistu: 12. lokakuuta 1996 *Levy-yhtiö: BMG Finland *Formaatti: CD / C-kasetti / digitaalinen lataus #1 98 000+ (Tuplaplatinaa) Maa *Julkaistu: 8. lokakuuta 1998 *Levy-yhtiö: BMG Finland *Formaatti: CD / digitaalinen lataus #7 47 600+ (Platinaplatinaa) Hear Me Now *Julkaistu: 31. elokuuta 2001 *Levy-yhtiö: BMG Finland *Formaatti: CD / digitaalinen lataus #15 13 100+ Vuosisadan rakkaustarina *Julkaistu: 20. tammikuuta 2010 *Levy-yhtiö: Universal Music *Formaatti: CD / digitaalinen lataus – 10 000+ (Kultaa) 2.0 *Julkaistu: 23. lokakuuta 2015 *Levy-yhtiö: Sony Music *Formaatti: 2CD / digitaalinen lataus – – == Kokoelmat == Nimi Julkaisutiedot Lista Albumilista Pophitit 1995–2003 *Julkaistu: 23. toukokuuta 2003 *Levy- yhtiö: BMG Finland *Formaatti: CD / Digitaalinen #13 Greatest Hits *Julkaistu: 27. helmikuuta 2008 *Levy-yhtiö: Sony BMG *Formaatti: 2CD / Digitaalinen #23 == Singlet == === 1990-luku === Vuosi Single Latauslista Singlelista Radiolista Rumba Top 50 Albumi 1995 ”Tähtikaaren taa” – 10 6 8 Tähtikaaren taa ”Taas saan lentää” – 15 – 16 ”Alla vaahterapuun” (Promosingle) – – 1 1 ”Odota” – 2 5 1 1996 ”Matkustanut oon” – 4 6 2 ”Keltainen” (Promosingle) – – 1 2 Toiseen maailmaan ”Nti Groove” – 4 1 1 ”Opettelen salaa” – – – 5 1997 ”Aarresaari” – – – 44 ”Time” – – – – 1998 ”Tulisitko” – 8 1 1 Maa ”Magiaa”/ ”Perhosten yö” – – – 25 16 ”Hiljaisuus” – – 3 7 ”Anna mun bailaa” – 1 – 10 === 2000-luku– === Vuosi Single Latauslista Singlelista Radiolista Rumba Top 50 Albumi 2001 ”Little by Little” – – – – Hear Me Now ”Hear Me Now” – 9 1 1 ”Wonder Why” – – – 49 ”Glittering Lights” – – – – 2002 ”Stay” – – – – 2003 ”Uudet tuulet” – – – – Pophitit 1995–2003 2008 ”Vuoristorata” – – – – Greatest Hits ”Odota (Remix 2008)” – – – – 2010 ”Vuosisadan rakkaustarina” – – – – Vuosisadan rakkaustarina ”Linnunradalla” – – – – 2012 ”Historiaan” – – – – – ”Nirvana” – – – – 2015 ”Liian vanha” – – – – 2.0 "Hopeasiivet" 2017 "Odota (feat. Juno) 2023 "Avaruus" == Musiikkivideot == * Alla vaahterapuun (1995 – ohj. Antti Lappi) * Odota (1995 – ohj. Antti Lappi) * Time (1996 – ohj. Risto Vuorensola) * Nti Groove (1997 – ohj. Antti Lappi) * Keltainen (1997) * Aarresaari (1997 – ohj. Kare Hellén) * Magiaa (1998 – ohj. Antti J. Jokinen) * Hear Me Now (2001 – ohj. Laura Joutsi & Saara Saarela) * Uudet tuulet (2003 – ohj. Sami Aaltonen) * Liian vanha (2015) == Lähteet == Luokka:Diskografiat
Risti (pyhäinjäännös)

thumb|200px|Ristinkappale, jota säilytetään Wienin keisarillisessa aarrekammiossa Tosi Risti (), tai Pyhä risti (), eli se risti johon Jeesus ristiinnaulittiin, on yksi tärkeimmistä kristinuskon pyhäinjäännöksistä. 300- ja 400-luvuita peräisin olevien kertomuksen mukaan Pyhä Helena löysi alkuperäisen ristin Jerusalemista, ja nykyään osia rististä, ristin nimikyltistä tai ristin nauloista säilytetään pyhäinjäännöksinä useissa kirkoissa ympäri maailmaa. == Historia == 300-luvun lopulla ja 400-luvun alulla syntyi kertomuksia siitä, kuinka Pyhä Helena, Rooman keisari Konstantinuksen äiti, matkasi Jerusalemiin ja löysi sieltä Jeesuksen ristiinnaulitsemisessa käytetyn ristin. Kertomukset poikkeavat hieman toisistaan. Joidenkin kertomusten mukaan Helena löysi ristin Jumalalta saamiensa merkkien ja toisten mukaan häntä opasti juutalainen nimeltä Juudas. Joidenkin kertomusten mukaan samalla kertaa löytyi myös kahden Jeesuksen kanssa yhtä aikaa ristiinnaulitun varkaan ristit. Kertomuksia ristin löytymistä ei pidetä historiallisesti luotettavina.Nickell, Joe, Relics of the Christ, University Press of Kentucky, 2007, ISBN 978-0813124254, sivut 78-95 Jacobus de Voragine popularisoi katolisen kirkon piirissä tunnetuimman version tarinasta noin vuossa 1260 kirjoittamassaan Kultaisessa legendassa. Pyhäinjäännöstä rististä on kuitenkin ilmeisesti säilytetty 300-luvulta alkaen Jerusalemissa ja pieniä kappaleita myös mm. Roomassa. Vuonna 614 persialaiset ryöstivät Jerusalemin ja sen mukana siellä olleen pyhäinjäännöksen rististä. Bysantin keisari Herakleios löi persialaiset joukot vuonna 627 ja palautti ristin Jerusalemiin. Vuonna 1187 risti katosi jälleen, kun sulttaani Saladin valloitti Jerusalemin. Vaikka kristityt yrittivät seuraavina vuosina saada ristiä takaisin mm. Rikhard Leijonamielen johdolla, Jerusalemissa ollutta ristiä ei ole tämän jälkeen löytynyt. Neljännen ristiretken seurauksena Eurooppaan kuitenkin levisi suuri määrä pieniä ristinkappaleita ja muita pyhäinjäännöksiä ryöstösaaliina Konstantinopolista. Suomen keskiaikaisista kirkoista Finströmin, Hattulan, Närpiön ja Taivassalon kirkot sekä Rauman fransiskaanikirkko oli omistettu Pyhälle Ristille. Näistä ainakin Hattulan Pyhän Ristin kirkossa myös säilytettiin Pyhän Ristin kappaleena pidettyä palaa, joka Sturenkronikan mukaan joutui venäläisten hävittämäksi vuonna 1496.Ojanen 1999, s. 98–99. Keskiajalla ristinkappaleita oli liikkeellä jo niin paljon, että protestanttinen uskonpuhdistaja Jean Calvin kirjoitti 1500-luvulla kirjassaan Traité des reliques kuuluisan väitteen siitä, että jos kaikki kappaleet rististä koottaisiin yhteen, niin niistä voitaisiin rakentaa kokonainen laivan lastiruuma.Jean Calvin A Treatise on Relics Project Gutenbergin verkkosivuilla Myöhempien laskujen mukaan tunnettujen ristinkappaleiden yhteenlaskettu tilavuus kuitenkin vastaa korkeintaan yhtä kolmasosaa ristiinnaulitsemiseen käytetyn ristin tilavuudesta.Cabrol, Fernand. The True Cross The Catholic Encyclopedia. Vol. 4. New York: Robert Appleton Company, 1908 == Katso myös == * Ristinpäivä == Lähteet== * ===Viitteet=== Luokka:Kristilliset pyhäinjäännökset Luokka:Kristuksen kärsimyshistoria
Mitsubishi Ki-51

Mitsubishi Ki-51 (, Liittoutuneiden raportointinimi: Sonia) oli keisarillisen Japanin armeijan ilmavoimien pommi- ja tiedustelukone toisessa maailmansodassa. Se oli edelleen kehitelty versio Ki-30:sta. Se hyväksyttiin virallisesti käyttöön, nimellä: armeijan tyyppi 99 rynnäkkökone. Koneita valmistui 2 385 kappaletta. Tuotanto päättyi heinäkuussa 1945. Ki-51 erosi edeltäjästään, alatasoisen runkonsa (siivet sijaitsivat rungossa alaosassa) ja avonaisen ohjaamonsa puolesta. Ki-30 -mallisesta lyhennetyssä ohjaamossa oli taka-ampujan paikka 7,7 mm konekiväärille. Siipikonekiväärien kaliiperi kasvoi sodan myötä: 0.30:sta 0.50:een. eli 7,7 mm:sta 12,7 mm:iin. 1 060 kilometrin toimintasäteen ansiosta konetta voitiin käyttää lähialueiden tiedustelun. David Mondey nimeää koneelle kaksi käyttötarkoitusta: tiedustelu ja maataistelu. Sodan loppuvaiheilla, koneen alapuoliseen ripustimeen voitiin liittää 1 kpl 250 kg:n pommi. Sitä käytettiin vain kamikaze-tehtävissä. Pommitustehtävissä enin kuorma oli 200 kg, mikä liitettiin koneeseen ulkoisesti. Konetta valmistivat Mitsubishi, 1 472 sekä Tachikawa (First Army Air Arsenal), 913 konetta.Mondey, D., 2002: s. 212. Toisen maailmansodan jäljiltä useita koneyksilöitä päätyi Kiinan, Taiwanin, Indonesian sekä Pohjois-Korean ilmavoimien käyttöön. == Lähteet == *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England) s. 211-212 ISBN 0-7858-1363-2. === Viitteet === Luokka:Mitsubishin ilma-alukset Luokka:Japanilaiset pommikoneet
Punjabin piirikunnat (Intia)

Punjabin osavaltio Intiassa on jaettu 22 piirikuntaan. Uusimmat piirikunnat ovat vuonna 2011 perustetut Fazilka ja Pathankot. Piirikuntien pääkaupungit on mainittu suluissa. *Amritsarin piirikunta (Amritsar) *Barnalan piirikunta (Barnala) *Bathindan piirikunta (Bathinda) *Fazilkan piirikunta (Fazilka) *Firozpurin piirikunta (Firozpur) *Fatehgarh Sahibin piirikunta (Fatehgarh Sahib) *Faridkotin piirikunta (Faridkot) *Gurdaspurin piirikunta (Gurdaspur) *Hoshiarpurin piirikunta (Hoshiarpur) *Jalandharin piirikunta (Jalandhar) *Kapurthalan piirikunta (Kapurthala) *Ludhianan piirikunta (Ludhiana) *Mansan piirikunta (Mansa) *Mogan piirikunta (Moga) *Mohalin piirikunta (Ajitgarh) *Muktsarin piirikunta (Muktsar Sahib) *Pathankotin piirikunta (Pathankot) *Patialan piirikunta (Patiala) *Rupnagarin piirikunta (Rupnagar) *Sangrurin piirikunta (Sangrur) *Shahid Bhagat Singh Nagarin piirikunta (Nawanshahr) *Tarn Taranin piirikunta (Tarn Taran Sahib) == Lähteet ==
Punjabin piirikunnat

Punjabin piirikunnat voi viitata kahteen asiaan: *Intian Punjabin osavaltion piirikunnat *Pakistanin Punjabin provinssin piirikunnat.
Kaunosilmät

Kaunosilmät (Coreopsis) on asterikasvien heimoon kuuluva kasvisuku. Sukuun kuuluu maailmanlaajuisesti noin 35 lajia. == Sukuun kuuluvia lajeja == * Aurinkokaunosilmä (Coreopsis lanceolata) * Isokaunosilmä (Coreopsis grandiflora) * Jättikaunosilmä (Coreopsis gigantea) * Kesäkaunosilmä (Coreopsis bigelovii) * Kirjokaunosilmä (Coreopsis basalis) * Korvakaunosilmä (Coreopsis auriculata) * Preeriakaunosilmä (Coreopsis tripteris) * Ruusukaunosilmä (Coreopsis rosea) * Syyskaunosilmä (Coreopsis verticillata) * Tiikerikaunosilmä eli tiikerinsilmä (Coreopsis tinctoria) == Lähteet == == Aiheesta muualla == * Kassu – Kasvien suomenkieliset nimet: Kaunosilmät (Coreopsis) * Suomen Lajitietokeskus: Kaunosilmät – Coreopsis * Funet: Kaunosilmät (Coreopsis) * United States Department of Agriculture (USDA): Coreopsis * Flora of China: Coreopsis Luokka:Asterikasvit
Brayan Perea

Brayan Andrés Perea Vargas (s. 25. helmikuuta 1993 Cali) on kolumbialainen jalkapalloilija, pelipaikaltaan hyökkääjä. 190 senttimetriä pitkä Perea edustaa bulgarialaista Botev Vratsaa. Hän kuului vuosina 2013–2019 italialaisen Lazion miehistöön mutta pelasi myös lainalla Italian Perugiassa, Ranskan Troyes'ssa ja Espanjan Lugossa. Perea on pelannut Italian Serie A:ssa 24 ottelua, joissa hän on tehnyt yhden maalin, ja Ranskan Ligue 1:ssä 12 ottelua. Perea pelasi neljä ottelua alle 20-vuotiaiden MM-kilpailuissa 2013. == Lähteet == Luokka:Kolumbialaiset jalkapalloilijat Luokka:Vuonna 1993 syntyneet Luokka:Elävät henkilöt
Mamadou Tounkara

Mamadou Tounkara (s. 19. tammikuuta 1996 Blanes, Espanja) on espanjalais- senegalilainen jalkapalloilija, pelipaikaltaan hyökkääjä. 184 senttimetriä pitkä Tounkara edustaa Laziota mutta on pelannut useissa eri seuroissa lainalla. Elokuussa 2012 Tounkara solmi Lazion kanssa kolmivuotisen sopimuksen, kun hänen sopimuksensa Barcelonan kanssa päättyi. == Lähteet == Luokka:Espanjalaiset jalkapalloilijat Luokka:Senegalilaiset jalkapalloilijat Luokka:Vuonna 1996 syntyneet Luokka:Elävät henkilöt
Danilo Cataldi

Danilo Cataldi (s. 6. elokuuta 1994) on italialainen jalkapalloilija, joka edustaa seurajoukkuetasolla Laziota. Cataldi on pelipaikaltaan keskikenttäpelaaja. Cataldi nousi Lazion edustusjoukkueeseen seuran omista junioreista. Hän on pelannut myös lainalla Serie B:n Crotonessa kaudella 2013–2014 sekä Serie A:n Genoassa kevätkaudella 2017 ja saman sarjan Beneventossa kaudella 2017–2018. Laziossa hän pelasi ensimmäisen Serie A -ottelunsa kaudella 2014–2015. Cataldi on pelannut Laziossa vuoden 2023 loppuun mennessä 174 Serie A:n ottelua ja tehnyt niissä kuusi maalia ja antanut 11 maalisyöttöä. Mestarien liigassa hän on pelannut seitsemän ottelua. Eurooppa-liigassa hän on tehnyt yhden maalin pelaamissaan 30 ottelussa. Konferenssiliigassa hän on pelannut kaksi ottelua. Hän kuului Italian cupin voittaneen Lazion kokoonpanoon 2019, muttei pelannut kilpailussa. Lazion voittamassa Italian supercupissa hän teki maalin 2019. Cataldi on pelannut Italian eri juniorimaajoukkueissa. Alle 21-vuotiaiden maajoukkueessa hän on pelannut 20 ottelua ja tehnyt niissä kaksi maalia vuosina 2014–2017. == Lähteet == Luokka:Italialaiset jalkapalloilijat Luokka:Vuonna 1994 syntyneet Luokka:Elävät henkilöt
Luis Pedro Cavanda

Luis Pedro Cavanda (s. 2. tammikuuta 1991 Luanda) on belgialainen jalkapalloilija, joka edustaa Belgian pääsarjassa pelaavaa Standard Liègeä. Hän on pelannut myös Italiassa ja Turkissa. Pelipaikaltaan Cavanda on oikea puolustaja. == Lähteet == Luokka:Belgialaiset jalkapalloilijat Luokka:Vuonna 1991 syntyneet Luokka:Elävät henkilöt
Aulangon näkötorni

Aulangon näkötorni on Hämeenlinnan Aulangonvuoren huipulla sijaitseva näkötorni, joka on valmistunut vuonna 1907. Sen on suunnitellut arkkitehti Waldemar Aspelin.Aulangon näkötorni Visit Hämeenlinna. Viitattu 23.4.2015. Nykyään tornissa vierailee vuosittain lähes satatuhatta kävijää. Vuoden 2015 aikana se oli yleisölle avoinna 7. toukokuuta – 30. syyskuuta päivittäin kello 8–19. Aulangon näkötornissa havaittiin korjaustarve vuonna 2016. Korjaussuunnitelma valmistui vuonna 2020 ja korjaustyöt saatiin käyntiin keväällä 2022. Korjaustöiden oli tarkoitus kestää kesän loppuun saakka. Lopulta remontti valmistui kuukauden etuajassa. == Historia == Ensimmäinen puinen näköalapaviljonki Aulangon huipulle rakennettiin jo 1800-luvun lopussa, jolloin alue oli suosittu retkikohde. Näkötornin rakennuttajana toimi Aulangolla sijainneen Karlbergin kartanon omistaja eversti Hugo Standertskjöld. Aulangonvuoren laki on 150 metriä merenpinnan ja 70 metriä viereisen Aulangonjärven pinnan yläpuolella. 33 metriä korkeasta tornista avautuu näkymä Vanajaveden laaksoon, joka on yksi Suomen kansallismaisemista.Aulangon nähtävyydet Luontoon.fi. Viitattu 13.8.2014. Näkötornin juurella on kahvilarakennus sekä vuonna 1934 valmistunut näköalatasanne, josta on näkymä Aulangonjärvelle päin. Näköalatasanteen alapuolella on Lennart Segerstrålen samana vuonna maalaama metsästysaiheinen fresko. Lisäksi sen vierestä lähtevät kiviportaat Aulangonvuoren jyrkänteelle, jossa sijaitsevassa luolassa on kuvanveistäjä Robert Stigellin karhuperheveistos vuodelta 1905. == Galleria == Tiedosto:Aulangon näkötorni heinäkuussa 2023.jpg|Aulangon näkötorni. Tiedosto:Aulangon näkötornin muistolaatta.jpg|Aulangon näkötornin muistolaatta. Tiedosto:Aulangon näkötornin sisäportaikko.jpg|Näkötornin sisätasanne. Tiedosto:Näkymä Aulangon näkötornin ikkunasta.jpg|alt=Maisema näkötornista.|Maisema näkötornin sisäpuolelta. Tiedosto:Aulangon näkötorni sisältä.jpg|Näkötornin portaikkoa. Tiedosto:Aulanko tower.jpg|Aulangon näkötornin portaikkoa. Tiedosto:Vanajaveden laakson kansallismaisema Aulangon näkötornista.jpg|Vanajaveden laakson kansallismaisema näkötornin huipulta. Tiedosto:Vanajaveden laakson kansallismaisema Aulangon näkötornista 3.jpg|Kansallismaisema näkötornin huipulta. == Lähteet == == Aiheesta muualla == *Aulangon viralliset kotisivut Luokka:Hämeenlinnan rakennukset ja rakennelmat Luokka:Hämeenlinnan nähtävyydet Luokka:Suomen näkötornit Luokka:Aulanko Luokka:Waldemar Aspelinin suunnittelemat rakennukset
Juri Kinnunen

Juri Kinnunen (s. 9. maaliskuuta 1990 Helsinki) on suomalainen jalkapalloilija, joka edusti Veikkausliigassa ja Ykkösessä pelannutta Turun Palloseuraa vuosina 2014–2018Juri Kinnunen Soccerway-sivustolla ja palasi seuraan elokuussa 2020. Hän on pelipaikaltaan alun perin oikea laitapuolustaja, mutta on siirtynyt sittemmin vasemman laitapuolustajan paikalle. Kinnunen aloitti jalkapallon 4-vuotiaana Käpylän Pallon junioreissa, jossa jatkoi aina 14-vuotiaaksi asti. Tämän jälkeen Kinnunen siirtyi Helsingin Jalkapalloklubin organisaatioon, jossa löi itsensä läpi seuran reservijoukkueessa Klubi 04:ssä. Loukkaantumisten jälkeen Kinnunen siirtyi vuonna 2011 Ykkösessä pelanneeseen FC Viikinkeihin. Kauden 2013 Kinnunen pelasi kauden PK-35 Vantaan riveissä, josta palasi Viikinkeihin. Hän siirtyi elokuussa 2014 kesken kauden Turun Palloseuraan ja pelasi loppukauden aikana yksitoista Veikkausliiga-ottelua. Kinnunen kuului Turun Palloseuran vakioavaukseen ja oli mukana nostamassa joukkueen takaisin Veikkausliigaan kauden 2017 päätteeksi. Juri Kinnunen valittiin TPS-kannattajien toimesta kunniapalkinnon saajaksi kausina 2015 ja 2016. Kaudella 2019 Kinnunen edusti Veikkausliigassa Kokkolan Pallo-Veikkoja. Hän jatkoi Kokkolassa myös kaudella 2020 joukkueen pudottua Ykköseen. Elokuussa 2020 KPV purki Kinnusen sopimuksen ja hän palasi Veikkausliigassa pelaavaan TPS:ään. 2023 Kinnunen palasi kasvattajaseuraansa Käpylän Palloon, joka oli edellisen kauden jälkeen noussut Ykköseen. Kinnunen on pelannut 22 ottelua poikamaajoukkueissa. Tammikuussa 2024 Kinnunen aloitti yrittäjänä ostaen JK Clinic Oy:n osakkeita. == Lähteet == == Aiheesta muualla == Luokka:Suomalaiset jalkapalloilijat Luokka:Vuonna 1990 syntyneet Luokka:Elävät henkilöt
Punjabin piirikunnat (Pakistan)

Punjabin provinssi Pakistanissa on jaettu 36 piirikuntaan. #Attockin piirikunta #Bahawalnagarin piirikunta #Bahawalpurin piirikunta #Bhakkarin piirikunta #Chakwalin piirikunta #Chiniotin piirikunta #Dera Ghazi Khanin piirikunta #Faisalabadin piirikunta #Gujranwalan piirikunta #Gujratin piirikunta #Hafizabadin piirikunta #Jhangin piirikunta #Jhelumin piirikunta #Kasurin piirikunta #Khanewalin piirikunta #Khushabin piirikunta #Lahoren piirikunta #Layyahin piirikunta #Lodhranin piirikunta #Mandi Bahauddinin piirikunta #Mianwalin piirikunta #Multanin piirikunta #Muzaffargarhin piirikunta #Narowalin piirikunta #Nankana Sahibin piirikunta #Okaran piirikunta #Pakpattanin piirikunta #Rahim Yar Khanin piirikunta #Rajanpurin piirikunta #Rawalpindin piirikunta #Sahiwalin piirikunta #Sargodhan piirikunta #Sheikhupuran piirikunta #Sialkotin piirikunta #Toba Tek Singhin piirikunta #Veharin piirikunta == Lähteet ==
Alueseurakunta

Alueseurakunta on Suomessa käytössä oleva nimitys evankelis-luterilaisen seurakunnan osalle. Kuntaliitosten yhteydessä myös alueen seurakunnat ovat yhdistyneet ja uuden suuren seurakunnan perusseurakuntatyön käytännön toteutusta varten on muodostettu alueseurakuntia tai kappeliseurakuntia uusiksi alueyksiköiksi.Jyväskylän seurakunta. (Viitattu 13.8.2014) Kirkkolainsäädännön mukaan yhden kunnan alueella saa olla vain yksi seurakuntatalous.Kirkkolain 3 luvun 3 §. (Viitattu 13.8.2014) Se tarkoittaa, että joko yhden seurakunnan alue käsittää koko kunnan alueen tai usea seurakunta (yleensä paikallisseurakunnat, mutta eräissä kaksikielisissä kunnissa yksi suomen- ja yksi ruotsinkielinen) muodostaa seurakuntayhtymän. Siten kuntaliitos aiheuttaa aina myös muutoksen seurakuntajakoon.Salon seurakunnan seurakuntaliitos. (Viitattu 13.8.2014) Alueseurakunnassa tapahtuvaa työtä johtaa aluekappalainen yhdessä alueneuvoston kanssa. Alueneuvosto saa päättää muun muassa joidenkin määrärahojen käytöstä ja vaikuttaa työntekijöiden valintaan. Alueseurakuntien papit, kanttorit ja muut työntekijät huolehtivat ainakin seuraavista työaloista: jumalanpalvelus, musiikki, lapsityö, nuorisotyö, perhetyö, aikuistyö, rippikoulu, diakonia ja kansainvälinen työ. Esimerkiksi Jyväskylän seurakunta koostuu yhdeksästä alueseurakunnasta ja lisäksi pääkirkosta (Taulumäen kirkko), joka ei kuulu mihinkään alueseurakuntaan. Alueseurakunta-nimitys ei ole käytössä kaikissa laaja-alueisissa seurakunnissa. Esimerkiksi Salon seurakunnan osia kutsutaan alueiksi. Lainsäädäntö ei myöskään käytä nimitystä alueseurakunta, vaan sitä vastaa nimitys seurakuntapiiri. ==Lähteet== Luokka:Suomen evankelis- luterilaisen kirkon hallinto
Harvey Cox

Harvey Cox (s. 19. toukokuuta 1929 Malvern) on yhdysvaltalainen teologi. Hän näkee maallistumisen peruuttamattomana, vapauttavana muutoksena. Hän kannattaa kaupungistumista ja uskoo, että maallistumisen tuloksena syntyy maailmankaupunki, teknopolis. Hän työskenteli professorina Harvard Divinity Schoolissa, kunnes jäi eläkkeelle vuonna 2009. == Lähde == *Spectrum tietokeskus, artikkeli sekularisaatio. Luokka:Yhdysvaltalaiset teologit Luokka:Vuonna 1929 syntyneet Luokka:Elävät henkilöt
Staatsratsgebäude

Staatsratsgebäude on Berliinin historiallisessa keskustassa Spreeinselin saarella, Schlossplatz-aukion etelälaidalla sijaitseva entinen Itä-Saksan valtioneuvoston rakennus. Valtioneuvosto perustettiin Itä-Saksan ”kollektiiviseksi valtionpäämieheksi” maan ensimmäisen presidentin Wilhelm Pieckin kuoltua vuonna 1960. Roland Kornin ja Hans Erich Bogatzkyn suunnittelema valtioneuvoston talo valmistui vuosina 1962–1964. Se oli ensimmäinen Berliinin keskustaan rakennettu uusi hallintorakennus toisen maailmansodan jälkeen. Rakennus täyttää siipineen ja puutarhoineen kokonaisen korttelin. Sen tieltä purettiin Cöllnin vanhaankaupunkiin kuuluneita asuinkortteleita ja koko Brüderstrassen pohjoispää. Vaikka rakennus on moderni, sen tilojen jaottelu noudattelee historiallisen Berliinin kaupunkilinnan Lustgartenin puoleista osaa. Porraskäytävän ikkunoita koristavat Walter Womackan lasimaalaukset Saksan työväenliikkeen historiasta. Talo sisältää muitakin taideteoksia.Staatsratsgebäude Denkmale in Berlin: Denkmaldatenbank. Viitattu 13.8.2014. Rakennuksen julkisivuun on sisällytetty ainoa alkuperäisestä kaupunkilinnasta säilynyt osa, niin sanottu Liebknecht- portaali, eli portaali, jonka parvekkeella seisten Karl Liebknecht julisti vallankumouksen aikana 9. marraskuuta 1918 sosialistisen tasavallan perustetuksi. Portaali oli otettu talteen, kun muu linna purettiin vuonna 1950, ja se pystytettiin uudelleen osaksi valtioneuvoston taloa. Sen tarkoitus oli kytkeä symbolisesti DDR:n valtiolliset instituutiot osaksi vanhempaa vallankumouksen traditiota. Saksan liittokanslerinvirasto toimi Staatsratsgebäudessa kaksi vuotta 1999–2001 ennen nykyisen rakennuksensa valmistumista.Marjaliisa Hentilä ja Seppo Hentilä: Berliiniin: retkiä lähihistoriaan, s. 17. 2., uudistettu painos. Kirjapaja, Helsinki 2011. Vuodesta 2006 rakennusta on käyttänyt European School of Management and Technology. ==Lähteet== ==Aiheesta muualla== Luokka:Berliinin rakennukset ja rakennelmat Luokka:Saksan hallintorakennukset
Artur Avila

Artur Avila Cordeiro de Melo (s. 29. kesäkuuta 1979 Rio de Janeiro) on brasilialais-ranskalainenCurriculum Vitae matemaatikko. Hän on ollut Zürichin yliopiston matematiikan professorina vuodesta 2018. Avila oli yksi neljästä tutkijasta, jotka palkittiin Fieldsin mitalilla vuonna 2014. Hän väitteli tohtoriksi dynaamisista järjestelmistä 21-vuotiaana. == Lähteet == == Aiheesta muualla == * Kotisivu, CV * A Brazilian Wunderkind Who Calms Chaos Luokka:Brasilialaiset matemaatikot Luokka:Ranskalaiset matemaatikot Luokka:Fieldsin mitalistit Luokka:Ranskalaiset professorit Luokka:Zürichin yliopiston professorit Luokka:Vuonna 1979 syntyneet Luokka:Elävät henkilöt
Manjul Bhargava

Manjul Bhargava (s. 1974) on amerikankanadalainen matemaatikko, joka työskentelee Princetonin yliopistossa lukuteorian parissa. Bhargava oli yksi neljästä tutkijasta, jotka palkittiin Fieldsin mitalilla vuonna 2014. Palkintoperustelujen mukaan hän on poikkeuksellisen luova matemaatikko jolla on tajua yksinkertaisten ongelmien kauneudelle. == Lähteet == Luokka:Kanadalaiset matemaatikot Luokka:Yhdysvaltalaiset matemaatikot Luokka:Amerikanintialaiset Luokka:Fieldsin mitalistit Luokka:Vuonna 1974 syntyneet Luokka:Elävät henkilöt
NonStop Games

Nonstop Games on Singaporessa toimiva suomalaislähtöinen pelitalo. Yhtiön perustivat vuonna 2011 Teemu Ikonen, Henrik Karlström, Juha Paananen ja Henric Suuronen. Candy Crush Saga -pelistä tunnettu pelitalo King kertoi elokuussa 2014 ostaneensa Nonstop Gamesin 75 miljoonalla eurolla. ==Lähteet== Luokka:Pelitalot
Päättymätön tarina

Päättymätön tarina (, ) on vuonna 1984 ensi-iltansa saanut Wolfgang Petersenin ohjaama fantasiaelokuva. ==Juoni== Elokuva kertoo kymmenvuotiaasta Bastianista, jolla on vaikeuksia sekä koulussa että kotona. Eräänä päivänä Bastian varastaa antikvariaatista vanhan kirjan nimeltä Tarina vailla loppua ja piiloutuu koulun ullakolle lukemaan kirjaa. Kirja kuvaa satuolentojen kansoittamaa Fantaasia-nimistä maailmaa ja nuoren Atrejun suurta etsintäretkeä, kun hän pyrkii pelastamaan maailmansa sitä uhkaavalta pahalta voimalta. Atreju muun muassa tapaa valtakunnan hallitsijan Ikuisen Lapsuuden Valtiattaren ja saa häneltä medaljongin nimeltä Auryn, jonka on tarkoitus suojella ja opastaa häntä. Bastian lukee Atrejun seikkailuija, ja vähitellen hänestä tulee osa kirjan tapahtumia. Lopulta Bastianista tulee sankari, sillä hän pelastaa koko Fantaasian tuholta. ==Näyttelijät== ==Tuotanto== ===Kuvaukset=== Elokuva kattaa vain sen perustana olevan kirjan ensimmäisen osan. Suurin osa elokuvasta kuvattu Saksassa, mutta Bastianin kohtaukset on kuvattu Vancouverissa Kanadassa. ===Musiikki=== Elokuvan musiikin on säveltänyt saksalainen jazz-muusikko Klaus Doldinger, joka tunnetaan esimerkiksi nykyisestä yhtyeestään Passport. Elokuvan Pohjois-Amerikan julkaisun teemamusiikkikappaleen The NeverEnding Story on säveltänyt Giorgio Moroder, sanoittanut Keith Forsey, ja sen esittää Limahl (Kajagoogoo-yhtyeen solisti) ja Beth Anderson. Kappaleesta ovat tehneet cover-version ainakin yhtyeet The Birthday Massacre, Dragonland, New Found Glory ja Scooter. ==Vastaanotto== Elokuva on saanut Rotten Tomatoes-verkkosivustolla arvosanan 81 prosenttia, joka perustuu 36 arvioon ja Metacritic-verkkosivustolla arvosanan 46, joka perustuu 10 arvioon.} Video-oppaassa vuodelta 1994 Asko Alanen pitää elokuvan lavastusta ja hahmoja kauniisti ideoituina ja antaa elokuvalle kolme tähteä viidestä, mikä vastaa sanallista arviota ”hyvä”. ==Lähteet== Luokka:Vuoden 1984 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Vuoden 1984 saksalaiset elokuvat Luokka:Yhdysvaltalaiset lastenelokuvat Luokka:Vuoden 1984 brittiläiset elokuvat Luokka:Elokuvat lohikäärmeistä Luokka:Saksalaiset fantasiaelokuvat Luokka:Warner Brosin elokuvat
Kaiser-Wilhelm-Nationaldenkmal

Kaiser-Wilhelm-Nationaldenkmal (Keisari Vilhelmin kansallismuistomerkki) oli Berliinin keskustassa Schlossplatzin reunalla Berliinin kaupunkilinnaa vastapäätä sijainnut Saksan keisari Vilhelm I:n muistomerkki.Fundamentgewölbe des ehemaligen Nationaldenkmals für Kaiser Wilhelm I. Denkmale in Berlin: Denkmaldatenbank (Internet Archive). Viitattu 12.8.2014. Valtava muistomerkki rakennettiin vuosina 1895–1897. Sen tieltä purettiin nimellä Schlossfreiheit tunnettu historiallinen talorivi. Muistomerkki käsitti kaikkiaan 76 metriä pitkän ja 38 metriä leveän alueen. Siihen kuului keisari Vilhelmiä esittänyt ratsastajapatsas, jonka taustalla kiersi puolikaaren muotoinen pylväikkö. Kokonaisuuden suunnittelivat kuvanveistäjä Reinhold Begas sekä arkkitehdit Gustav Halmhuber ja Ernst von Ihne. Rakennelma vaurioitui pahoin toisessa maailmansodassa ja se purettiin kokonaan yhdessä linnan kanssa vuonna 1950. Muistomerkin sokkeli on edelleen olemassa jokirannassa ja siitä pystyy hahmottamaan rakennelman alkuperäisen muodon ja mittasuhteet. Lisäksi kaksi ratsastajapatsaan jalustaa koristaneista leijonapatsaista on nykyään Itä- Berliinin eläintarhassa. Saksan liittopäivät päätti vuonna 2007, että keisari Vilhelmin muistomerkin paikalle pystytetään Saksan jälleenyhdistymiselle omistettu ”Vapauden ja yhtenäisyyden muistomerkki” (Freiheits- und Einheitsdenkmal). Sen rakentaminen alkoi vuonna 2020.Einheitsdenkmal «Bürger in Bewegung» Berlin.de. Viitattu 25.2.2023. ==Lähteet== ==Aiheesta muualla== *Die Denkmäler im Umfeld des Berliner Schlosses: 05 Die Nationaldenkmal (Internet Archive) Luokka:Berliinin entiset rakennukset ja rakennelmat Luokka:Saksan muistomerkit
Charlie siirtolaisena

Charlie siirtolaisena (The Immigrant) on Charles Chaplinin ohjaama mykkäelokuva vuodelta 1917. Tarinassa Chaplinin esittämä kulkuri saapuu Yhdysvaltoihin. Häntä syytetään Atlantin ylityksen aikana tehdystä varkaudesta. Hän ystävystyy matkalla nuoren naisen kanssa. Elokuvan on ohjannut Chaplin, ja pääosissa näyttelevät hänen lisäkseen Edna Purviance ja Eric Campbell. Elokuva on talletettu Yhdysvaltojen Kongressin kirjaston National Film Registryyn. ==Ääniversio== Van Beuren Studiosin Amedee Van Beuren osti 1932 Chaplinin Mutual-komediat 10 000 dollaria kappale, lisäsi niihin Gene Rodemichin ja Winston Sharplesin säveltämän musiikin ja äänitehosteita ja antoi ne esitykseen RKO Radio Picturesin kautta. Chaplinilla ei ollut minkäänlaisia mahdollisuuksia estää esitystä.SilentComedians entry ==Näyttelijät== == Lähteet == == Aiheesta muualla == *Elokuva on katsottavissa ja ladattavissa Internet Archivessa *The Immigrant sivulla Charlie Chaplin Reviews Luokka:Vuoden 1917 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat Luokka:Elokuvat merenkulusta
Park Inn Berlin

Park Inn Berlin (virallisesti Park Inn by Radisson Berlin Alexanderplatz) on Berliinin Alexanderplatzilla sijaitseva hotellirakennus. Se on 37-kerroksisena kaupungin korkein kerrostalo ja Saksan korkein hotelli. Rakennuksen korkeus on 125 metriä, antenni mukaan luettuna 150 metriä. Hotellin kattoterassi toimii näköalatasanteena. Hotelli rakennettiin vuosina 1967–1970. Sen suunnitteli arkkitehtiryhmä Roland Korn, Heinz Scharlipp ja Hans Erich Bogatzky. Hotelli kuului alun perin Itä-Saksan valtio-omisteiseen Interhotel-ketjuun ja oli nimeltään Stadthotel Berlin. Nykyisen nimensä Park Inn sai vuonna 2003, jolloin siitä tuli osa Radisson-hotelliketjua. == Lähteet == ==Aiheesta muualla== *Hotellin kotisivut *Structurae: Park Inn Berlin Alexanderplatz Luokka:Berliinin rakennukset ja rakennelmat Luokka:Saksan hotellit Luokka:Saksan pilvenpiirtäjät
Kassler (yritys)

Oy Kassler Ab oli Hangossa aloittanut ja talvisodan jälkeen 1940 Tammisaareen siirtynyt makkaratehdas. Alkuperäiseltä nimeltään F:ma Axel Liljefors korvfabrik. Muutettiin osakeyhtiöksi 1950 ja otti tällöin nimen Oy Kassler Ab. Pääomistajina varakonsuli Eric Liljefors ja talousneuvos Trygwe Nyman. Yhtiö myytiin Lounais-Suomen Osuusteurastamolle (LSO) vuonna 1974. LSO:n tytäryhtiönä vuoteen 1992, jolloin siitä muodostettiin LSO Food Oy:n Tammisaaren tuotantolaitos, ja Kasslerin nimi jäi pelkästään tuotemerkiksi. Tammisaaren tehtaan toiminta loppui 1999. Yhtiön palveluksessa oli 66 henkeä v. 1976 ja 86 henkeä v. 1988. == Lähteet == * Puro, Laura ja Åberg, Veijo: Lihatalonpojat ja heidän yhtiönsä. LSO, HKScan ja liha-alan muutos. Porvoo 2012. ISBN 978-951-37-6368-8, Liitteet, sivu 267. Luokka:Entiset suomalaiset elintarvikeyritykset